Document ID: /roh_data/filtered/fineweb-2-filterrobots_roh.jsonl.gz/15567

Il Turgovian en las retschas da l'FC Basilea è in defensur che sajetta gols. L'onn passà ha Lang sajettà 8 gols en 26 gieus. Sulet en las ultimas quatter emnas da l'atun ha el fatg quatter gols en la Super League. Oravant tut ha el sajettà il gol decisiv en la Champions League cunter Manchester United. Grazia a quai gol stat l'FCB en l'otgavel final da la Champions League. Lang n'è betg mo stà il meglier giugader dal 2017 mabain er il pli popular.
Sin plazza dus è l'anteriur collega d'equipa da Lang, Manuel Akanji (ussa tar Borussia Dortmund) e l'attatgader da YB, Roger Assalé.
Sco newcomer da l'onn è tschernì Dimitri Oberlin (FCB) ed il trenader da l'onn è Murat Yakin (GC).
RR novitads 22:00